Man vermoor, ma in badkamer toegesluitŉ Bekende hondeteler van Noordwes het vir ŉ week ŉ lank dood in sy plaashuis gelê terwyl sy ma, wat Alzheimer se siekte het, in die badkamer toegesluit was. Beeld berig dat Eric Labuschane (51) se liggaam Donderdag deur die polisie gevind is terwyl sy ma eers Vrydag gevind is. Labuschane is met ŉ mes gesteek en met ŉ klip aangerand. Sy ma was in die bad gevind, gedehidreer en erg geskok. Sy is na ŉ plaaslike hospitaal geneem vir behandeling. Labuschane het sedert Augustus verlede jaar die vier slaapkamer huis op die plaas Olifantshoek, sowat 23km van Rustenburg, gehuur. Volgens Beeld het Labuschane die huis by Peter Roberts, seun van die kruiekenner Margaret Roberts, gehuur. Labuschane en sy ma is verlede Woensdagaand die laaste keer lewend gesien. Volgens Roberts was Labuschane ŉ kluisenaar en was hy dus nie bekommerd dat hy nie hom of sy ma gesien het nie. Roberts het bekommerd geraak toe hy gesien het hoe maer Labuschane se honde lyk. “Ek het na die huis gegaan, daar was ŉ slegte reuk en vlieë.” Roberts het die polisie gebel en hulle het die deur afgebreek. Labuschane se liggaam is in die hoofslaapkamer gevind. “Daar was bloed orals oor die mure en Eric is met ŉ mes gesteek en met ŉ klip aangerand,” het Roberts gesê. Kol. Emelda Setlhako, woordvoerder van die polisie, sê Labuschane is ook gewurg. Dit lyk nie of daar gedwonge toegang tot die huis was nie. Labuschane se werker is ook verlede Woensdag laas gesien. ŉ Volkswagen-bakkie en twee selfone word vermis. – SAPA